**9.4.2024** **Itäisen alueen kilpailutoiminnan tiedote**

Palloliiton itäisen alueen järjestämien **aikuisten ja nuorten** (12-vuotiaat ja vanhemmat) **kilpailullisten jalkapallosarjojen otteluohjelmat ovat 10.4. viralliset**. Näihin sarjoihin **jatkossa tehtävät ottelumuutokset ovat maksullisia**. Olosuhteista aiheutuvat siirrot ovat edelleen sellaisia, joista ei maksua peritä, mutta näissäkin tapauksissa joukkueiden sopiessa uudesta pelipäivästä ja varatessaan uuden ajankohdan ottelulle kentän haltijalta, tulee kilpailunjärjestäjälle tehdä muutosesitys ottelusiirtolomakkeella.

**OTTELUSIIRTO**

Ottelusiirtolomake löytyy täältä: [Ottelusiirtolomake JALKAPALLO Itäinen alue (forms.office.com)](https://forms.office.com/r/u77fvcnMBL)

Tärkeä huomioitava asia ottelusiirtolomaketta täyttäessänne on se, kun lomakkeessa kysytään onko peliin, jota joudutaan siirtämään aseteltu jo erotuomari(sto). Luonnollisestikaan teidän ei tule ajatella pelille esittämäänne uutta ajankohtaa, kun vastaatte kysymykseen vaan **teidän tulee tarkastaa Taso-järjestelmän kautta ”Ottelut” -välilehden alta kyseisen siirrettävän ottelun alkuperäisen päivän (= vanhan päivämäärän) kohdalta, onko pelissä aseteltuna erotuomari(sto) ja teidän tulee varmistaa näiltä kyseisiltä erotuomareilta, pääsevätkö vai eivätkö he pääse samaan peliin** esittämällenne uudelle ajankohdalle. Hyvin usein on se tilanne, että mikäli olette tekemässä muutosesitystä ottelulle, joka on 3 – 4 viikon päässä siitä hetkestä, kun lomaketta täytätte, niin peliin on aseteltu erotuomari(sto).

Osassa sarjoista pelataan erillinen kevät- ja syyskierros, jolloin syyskierroksen otteluohjelmat saadaan julkaisukuntoon viimeistään heinäkuun puolivälin tietämillä (osassa sarjoista mahdollisesti aiemminkin). Näissä sarjoissa on useasti myös nousu- ja putoamismahdollisuus eri tasoille kevätkierroksen jälkeen ja joukkueiden on itsenäisesti seurattava omaa tilannettaan sekä **ehdottomasti ilmoitettava viimeistään kolmen (3) vuorokauden kuluessa sarjan viimeisestä pelistä, mikäli ei halua nousta pelaamaan ylemmällä tasolla syyskierroksella**. Kilpailullisissa sarjoissa täysin uusilla joukkueilla on mahdollisuus ilmoittautua syyskierrokselle alueen alimmalle sarjatasolle.

**SYKSYN UUDET JOUKKUEET, SARJATASON VAIHTAMINEN / EI JATKAMINEN.**

Syyskierrokselle uusien joukkueiden ilmoittautumiset, sarjoista poisjäämiset ja halukkuus sarjatason vaihtoon (ylemmältä tasolta alemmalle) on tehtävä tällä lomakkeella viimeistään **12.6.2024:**
[Itäisen jalkapallon syksyn sarjoihin (UUDEN, EI JATKA, VAIHTAA) joukkueen ILMOITTAUTUMINEN  (forms.office.com)](https://forms.office.com/r/r06FdaXPVJ)

Aikuisissa pelataan joissakin sarjoissa ensin oma runkosarja, jonka päätteeksi tulevat vielä loppusarjojen otteluohjelmat julkaistaviksi myöhemmässä vaiheessa – näissä sarjoissa loppusarjojen otteluohjelmien runko pyritään julkaisemaan joukkueille 2 – 3 vuorokauden sisällä sarjan runkosarjan viimeisen ottelun jälkeen ja joukkueiden kannattaa myös oma-aloitteisesti seurata oman sarjan kehittymistä, sillä **loppusarjojen ohjelmien pohjat ovat näkyvillä sarjoissa, joten omien kotiotteluiden sijoittumisen kalenteriin pystyy näkemään vaivattomasti itsekin** pelien lopullista asettelua ja kenttävuorojen varaamista kentän haltijalta silmällä pitäen.

**JOUKKUEEN TOIMIHENKILÖT**

Muistakaa ja muistuttakaa kaikkia joukkueidenne toimihenkilöitä, että toimihenkilörooli on päivitettävä vuosittain, niin säästymme monilta ihmettelyiltä ja kysymyksiltä, että ”miksi pelit eivät minulle näy ja miksi en pysty päivittämään joukkueen kokoonpanotietoja”. Oman joukkueenne osalta näette Taso-järjestelmään kirjautuessanne ”Toimihenkilöt” -välilehdeltä helposti kaikki roolinsa päivittäneet, sillä heidän nimensä edessä on päivämäärämerkintä. Täältä löydät ohjeen **toimihenkilöroolin uudistamiseen**:

<https://tuki.palloliitto.fi/fi/support/solutions/articles/103000036798-joukkuetoimihenkil%C3%B6-uudista-joukkuetoimihenkil%C3%B6rooli>

**Tärkeitä linkkejä:**

* Tasosta kirjautuneena sarjainfossa (pelitavat ja sääntöjä sekä linkit)
* Tulospalvelussa (sarjakohtaisesti pelitavoista ja säännöistä)
* [Kilpailut - Palloliitto.fi](https://www.palloliitto.fi/kilpailut) sivuilta mm. toimintaohjeet, erillismääräykset ja kilpailumääräykset.

Oikein hyvää jalkapallokautta kaikille!!

Itäisien alueen kilpailutoiminta

jakelu:Joukkueiden tiedote-ruksatut toimihenkilöt.